Høringssvar til forslag om organisering af lokale aktionsgrupper (LAG) for 
perioden 2014-2020 
Sagsfremstilling 
45.       Høringssvar til forslag om organisering af lokale aktionsgrupper (LAG) for perioden 
2014-2020 - Åbent 
  
  
SAGENS INDHOLD 
EU’s Landdistriktsprogram for 2007-2013 ligger til grund for arbejdet i de lokale aktionsgrupper (LAG). Med 
Landdistriktsprogrammet ønsker EU blandt andet at skabe nye arbejdspladser og attraktive levevilkår i 
landdistrikterne. I forbindelse med årsskiftet 2013/14 foreligger en ny programperiode, som løber 2014-2020.  
  
Ministeriet for By, Bolig og Landdistrikter udsendte 5. marts 2014 forslag til organisering af LAG for perioden 2014-
2020 i høring. Forslaget og et supplerende dokument vedrørende områdeudpegning og kriterier for fordeling af 
midler til aktionsgrupper, som ministeriet efterfølgende har udsendt, er vedlagt som bilag. 
  
Ministeriet har udarbejdet et forslag til organisering af de lokale aktionsgrupper, som er deres bud på 
sammenhængende områder, der er i stand til at samarbejde om realisering af en række udviklingsmål for 
landdistrikterne på tværs af sektorer og kommunegrænser.  
  
LAG’erne har hidtil været opdelt i to forskellige kommunekategorier; landkommuner og mellemkommuner.  
  
I forslaget organiseres Favrskov Kommune i LAG med Norddjurs Kommune (tidl. landkommune) og [adresse] 
kommune (tidl. mellemkommune). I forslaget er sekretariatsbistanden til de 20 aktionsgrupper etableret i 6 
koordinatorklynger. 
  
Den nationale økonomiske ramme for aktionsgruppernes arbejde er i 2015 på 94,2 mio. kr., men den endelige 
fordeling mellem aktionsgrupperne besluttes først, når organiseringen af aktionsgrupperne er endeligt vedtaget.  
  
Høringsfristen er 26. marts 2014.  
  
VURDERING 
Forslaget har i forhold til både områdeinddeling og koordinering af LAG-gruppernes arbejde særlig fokus på 
tværgående og større enheder.  
  
 
Byråd 
25. marts 2014 
Sagsnr. 710-2010-
45 
Dok.nr. 710-2014-
67649 
Sagsbehandler 
DPMEBA 
  
Tidl. politisk behandling 
  
Forventet sagsgang 
ØK, BY 
Lovgrundlag 
  
Teknik og Kultur finder, at ideen om at etablere LAG’er på tværs af kommunegrænserne positiv. På den måde får 
man får styrket det kommunale samarbejde og samtidig sikres koordinering af indsatsen i landdistrikterne. 
Forslaget om, at [adresse], [adresse] og Favrskov Kommuner etableres som en fælles LAG findes i den henseende 
hensigtsmæssigt.  
  
Teknik og Kultur finder det til gengæld uhensigtsmæssigt at organisere sekretariatsbistanden i 6 koordinatorklynger, 
idet enhederne såvel geografisk som befolkningsmæssigt bliver for store til at kunne yde maksimal bistand til de 
lokale ildsjæle. Omvendt er det en god idé, hvis etablering af de seks klynger skal forstås som et netværk, som skal 
medvirke til erfaringsudveksling mellem LAG-koordinatorerne inden for samme ”klynge”. 
  
Større og færre projekter stiller yderligere krav til lokalsamfundet, som vil have brug for en noget større, administrativ 
støtte fra LAG end hidtil. Både i det forberedende og udviklende arbejde og i projektstyringen og opfølgningen. Det 
taler for at tilknytte en LAG-koordinator til den enkelte LAG, så den enkelte koordinator har færre projekter at 
koncentrere sig om. 
  
Teknik og Kultur anbefaler derfor, at der etableres sekretariatsbistand til de enkelte LAG’er, og at LAG-
koordinatoren knyttes tættere til LAG’en og de kommuner, der repræsenteres.  
  
Eftersom der fremadrettet kun opereres med ét niveau (mod den tidligere opdeling i landkommune og 
mellemkommune), må det formodes, at der er tale om tilskudssatser på 100 pct. uden krav om national 
medfinansiering (svarende til tilskuddet i landkommunerne). Der savnes dog en tydelig udmelding herom. Den 
endelige organisering af sekretariatsbistand (LAG-koordinatorfunktionen) og beslutning om LAG’ernes geografiske 
enheder samt tilskudsrammen, vil danne grundlag for, hvordan Favrskov Kommune forholder sig til eventuelle 
økonomisk tilskud til den lokale LAG. 
  
Udkast til høringssvar fra [adresse] er vedlagt.  
  
INDDRAGELSE/KOMMUNIKATION  
Teknik og Kultur er i dialog med [adresse] og [adresse] med henblik på at høre deres vurdering af den 
foreslåede organisering. Egentlig koordinering eller udarbejdelse af et fælles høringssvar har ikke været muligt på 
grund af den korte høringsperiode.  
  
ØKONOMISKE KONSEKVENSER 
Der er ingen direkte økonomiske konsekvenser ved høringssvaret for Favrskov Kommune.  
  
Programperioden for Landdistriktsprogrammet er 2007-2013, og LAG [adresse] har hvert år en samlet, årlig 
budgetramme til administration og projekter på lidt over 1 mio. kr. Favrskov Kommune har i perioden 2009-2013 
ydet tilskud til drift og aktiviteter på i alt 1,75 mio. kr. I 2014 er der afsat 100.000 kr. til afslutning af igangværende 
LAG-projekter (drift). 
  
[adresse] eventuelle økonomiske tilskud til den lokale LAG i 2015, vil blive behandlet i forbindelse med 
Budget 2015-18. 
  
Af det supplerende høringsmateriale fremgår det, at 70 pct. af de 94,2 mio. kr., der er til fordeling i 2015, fordeles 
ligeligt mellem hver udpeget LAG-kommune og øerne, mens de resterende 30 pct. fordeles mellem de udpegede 
LAG-kommuner med negativ befolkningsudvikling. En nærmere beskrivelse af denne fordeling foreligger ikke endnu.
  
INDSTILLING 
Teknik- og kulturdirektøren indstiller til Byrådet: 
  
1.    At udkast til høringssvar godkendes. 
  
BESLUTNING 
  
Økonomiudvalget, 18. marts 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. marts 2014: 
Fraværende: Ingen 
  
Godkendt. 
Forslag til organisering af lokale aktionsgrupper 
for perioden 2014-2020 
710-2014-60821 
Supplerende materiale til høring om forslag om 
den nye LAG-indsats 
710-2014-61188 
Høringssvar - forslag til organisering af LAG'er 
2014-2020 
710-2014-59900 
